Mora platiti 900 kn kazne jer je 'neprimjereno' sjedio na klupi

Zagrebački student Hrvoje G. (19) je 24. listopada s prijateljima sjedio na naslonu klupice. Prišli su mu policajci i zapisali ga, a uskoro mu je stigao prekršajni nalog

<p>Bio sam u parku s pet-šest prijatelja. Još nije bio pao mrak. Ja sam s prijateljem sjedio na naslonu klupice. Prišli su nam policajac i policajka, prisjetio se <b>Hrvoje G. (19)</b> događaja nakon kojeg mu je stigla <b>kazna od 900 kuna</b> jer je 'uneredio' klupicu. </p><p>Bilo je to <b>24. listopada</b> oko 19.30 sati. <b>Student Strojarstva i brodogradnje</b> je s prijateljima kartao u parku u zagrebačkim <b>Dugavama</b>. Kazao nam je da su ih policajci legitimirali i zapisali njihove podatke.</p><p>- Odjednom me taj policajac pitao <b>kako to sjedim</b> i sjedim li tako i kod kuće. Ja sam se na to ispričao i sjeo normalno na klupicu. Bio je malo<b> bezobrazan i bahat</b>, no mi smo bili pristojni i radili ono što su nam rekli - prepričao nam je Hrvoje.<br/></p><p>Susret s plavcima potpuno je zaboravio dok mu <b>na kućnu adresu nije stigao prekršajni nalog</b>. Nakon što ga je otvorio, uslijedio je pravi šok. Na nalogu koji je, po službenoj dužnosti pokrenuo <b>Odjel komunalnog redarstva</b>, pisalo je da je on kriv što je spornog dana u navedeno vrijeme u parku u Ulici Sv. Mateja iza kbr. 49 <b>'zatečen kako sjedi na naslonu drvene klupe dok je noge držao na dijelu klupe namijenjenom za sjedenje'</b>. Time je, smatraju komunalci, <b>klupu onečistio </b>i onemogućio drugima da na nju sjednu te je upotrijebio parkovnu opremu suprotno namjeni. <br/></p><p>Kazna za ovaj prekršaj je <b>700 kuna</b>, no Hrvoje mora platiti i <b>200 kuna troškova prekršajnog postupka</b>. Ako u roku od osam dana plati 666,70 kuna opraštaju mu trećinu iznosa. Na kaznu se, naravno, žalio.<br/></p><p>- Da nije tragično bilo bi smiješno. Roditelji nisu mogli vjerovati. Kad smo otišli predati kaznu, žena koja ju je primila, počela se smijati i rekla da još nije vidjela da je netko kažnjen za takav prekršaj - očajan je Hrvoje.<br/></p><p>Nada se da će <b>prihvatiti njegov prigovor i osloboditi ga kazne</b>. Dodao je da klupice na kojima je sjedio nisu mijenjane najmanje deset godina te su prljave i išarane grafitima. </p><p>Pitali smo zagrebački <b>Odjel</b><b> komunalnog redarstva</b><span style="background-color: rgb(255, 255, 255);"> je li uobičajeno da pokreću prekršajni postupak i pišu kazne bez izlaska na teren te koliko su takvih prekršaja imali u ovoj godini,</span><b> no nismo dobili njihov odgovor.</b></p>